সবার খবর, ওয়েব ডেস্ক: পায়ের নিচে মাটি নেই। কথাটি প্রায়-ই নানান জনকে বলতে শোনা যায়। যদিও এক্ষেত্রে যা ঘটেছে তা হয়তো সেই প্রচলিত কথার অর্থের সঙ্গে মেলে না। কিন্তু বাস্তবেই এমন ঘটনা ঘটলো। হাড়হিম করা ঘটনা বললেও কম বলা হবে। দুই মহিলা মনের আনন্দে গল্প করতে করতে রাস্তা দিয়ে হেটে যাচ্ছিলেন। হঠাৎ করে পায়ের নিচের মাটিতে ধস নামে। কিছু বোঝার আগেই দুজনে ধসের মধ্যে আটকে জান। এমন দৃশ্য দেখার পর হতচকিত হয়ে জান রাস্তার পাশের অন্যান্য মানুষজন। দেরি অবশ্য করেননি তারা। সঙ্গে সঙ্গে দৌড়ে আসেন সকলে এবং ওই দুই মহিলাকে উদ্ধার করে হাসপাতালে পাঠান।